**LEXUS LF-30: A VILÁG LEGZÖLDEBB LUXUSAUTÓGYÁRTÓJÁNAK VÍZIÓJA AZ ELEKTROMOS AUTÓK JÖVŐJÉRŐL**

**A 2019-es Tokiói Autószalonon leleplezett LF-30 Electrified tanulmányautó a Lexus villamosítási jövőképét testesíti meg, egy olyan autóról, amely eddig nem ismert beteljesülést és örömöt nyújt vezetője számára. A futurisztikus külső előrevetíti a 2030-as évek Lexus elektromos járműveinek képét, amelyhez az önvzető technológiák használatát lehetővé tevő innovatív utastér, lenyűgöző új generációs műszerfal és további fejlesztések társulnak. A kerékbe épített négy elektromotor, az elektromos kormányzás és a Lexus Advanced Posture Control (fejlett pozíciófelügyelet) segítségével az LF30 semmihez nem hasonlítható dinamikai élményt nyújt.**

A világ leginnovatívabb autógyártójaként ismert Toyota prémium márkája, a Lexus folyamatosan azon munkálkodik, hogy újító szellemű, lenyűgöző élményeket szerző termékeket hozzon létre. Ennek következő lépcsője a Lexus Electrified elképzelés, amely az elektromos járművek következő generációjába enged bepillantást. A 46. alkalommal megrendezett 2019-es Tokiói Autószalonon újabb fontos pillanat érkezett el a márka történetében, itt mutatják be ugyanis a Lexus LF-30 Electrified tanulmányautót. A márka 1989-es megszületése óta a Lexus mindig is arra törekedett, hogy vásárlói olyan innovatív, izgalmas terméket és márkaélményt kapjanak, amely mind az öt emberi érzékre hatást gyakorol, és az RX 400h 2005-ös bemutatkozása óta a Lexus úttörő szerepet játszott a villamosítási technológiák bevezetésében is. Ilyen megoldás például a kétfokozatú áttételcsökkentő, valamint a Multi Stage Hybrid rendszer, amely kiváló menettulajdonságokkal és karakteres, lenyűgöző vezetési élménnyel ruházta fel a Lexus hibrid járműveket. A most bemutatott Lexus Electrified vízió hatalmas lépés a menetteljesítmények, a vezethetőség, az irányíthatóság és a vezetési élmény területén. Annál is inkább, mivel társadalmunk az önvezetéssel és a villamosítással egy új korszakba lépett. A Lexusok eredeti vezetési élményének felidézésére kifejlesztettek egy úgynevezett pozíciófelügyelő rendszert és más olyan elektromos technológiákat, amelyek nemcsak a vezetési élményt javítják, de alapvetően változtatják meg a jövő luxusautóinak lényegét. A népszerű benzines hibridek és azok részegységeinek (akkumulátor vezérlés, teljesítményszabályzó modulok és elektromotorok) fejlesztése során a Lexus nagy tudásra tett szert ezen a téren. A Lexus Electrified technológia pedig még ennél is magasabb szintet képvisel, hiszen képes egyesíteni a hajtáslánc, a kormányzás, a futómű és a fékek vezérlő rendszereit, és teljes egészében kiaknázza az elektromotor-vezérlés lehetőségeit, amit eredetileg a hibridekhez fejlesztettek ki. Ezzel a technológiával úgy szabályozható a hajtóerő, hogy a jármű automatikusan a mindenkori forgalmi helyzethez igazodjon – ez pedig segít elérni a Lexus egyik legfontosabb célját, hogy élvezetes és biztonságos autókat kínálhasson vásárlóinak. Ehhez a célkitűzéshez járul hozzá az első akkumulátoros hajtású (BEV) Lexus tervezett bemutatása 2019 novemberében. Ezzel a Lexus kiszélesíti a világ különböző régióinak igényeire adott válaszát, beleértve a HEV (hibrid), a PHEV (hálózatról tölthető hibrid), a BEV (akkumulátoros), és az FCEV (üzemanyagcellás) járművek fejlesztését. Következő lépésként a Lexus kibővíti elektromos modellpalettáját, és a következő évtizedben bemutatja első PHEV járművét, valamint egy új fejlesztésű BEV platformot. 2025-re minden Lexus modellnek lesz elektromos változata, és a Lexus további célja, hogy az elektromos hajtású autók értékesítése túlszárnyalja a belsőégésű motorral felszerelt modellekét.

**Az új, LF-30 Electrified koncepció testesíti meg a Lexus villamosítási terveit**

Az LF-30 Electrified tanulmányautó a Lexus Electrified vízió megtestesülése. Külsején művészi eszközökkel hozták létre a BEV járművektől elvárt imázst, ami futurisztikus formavilágban teljesedik ki. Az utastér kialakítása magabiztosan ötvözi az önvezetést és az új technológiákat, ezzel is megerősítve a Lexus különleges világát. A menetteljesítmények alapjául a Lexus Electrified fődarabok szolgálnak, amelyek a legújabb technológiákkal kiegészítve megszilárdítják a Lexus vezető szerepét a HEV rendszerek fejlesztésében. Precíz elektromotorok segítségével a jármű karosszériájának pozícióváltásaival azonnal korrigálható a vezető testhelyzete – ez eddig a hagyományos járművekben nem volt lehetséges. Az LF-30 Electrified ezen kívül számos olyan technológiát tartalmaz, ami már a következő évtized fejlesztéseit vetíti előre. Ilyen például az új, emberközpontú filozófia alapján kialakított műszerfal, vagy a steer-by-wire elektromos kormányzás. A vadonatúj Lexus LF-30 Electrified tanulmányautóról az alábbi linken tekinthető meg egy videó: <https://www.youtube.com/watch?v=VPmsyl7KE80>

**A futurisztikus külső előrevetíti a 2030-as évek Lexus elektromos járműveinek képét**

A formaterv különös kihívást jelent a kerékbe épített motoros BEV járműveken, hiszen ennél a felépítésnél újszerű megoldások alkalmazására is lehetőség nyílik. Ezért a Lexus vizuálisan is kiemelte az LF-30 Electrified különleges energiaáramlását. A karosszéria formája felhasználja a karosszéria sarkaiban elhelyezkedő kerekek által keltett energiát, amely az utastér felé áramolva elhalad a vezető mellett, és végül kiárad az útfelületre. A BEV-technika előnye, hogy nincs szükség motorházfedélre, így a jellegzetes, orsó alakú Lexus hűtőrács még inkább beleolvadhat az autó felépítésébe. Az autó oldalain végignyúló ablaküveg, az izmos sárvédők és a szárnyat formázó első lámpák széle adja ki az ikonikus Lexus-orsó kontúrját. A karosszéria kecsesen elegáns első része töretlen és éles vonalvezetésű hátsó traktusba ível. A szárny kialakítású első lámpák mellett a hátsó lámpák élei, valamint az oldalsó levegőbeömlők biztosítják, hogy ne csak a légellenállás, de a hűtőteljesítmény is kiváló legyen a stílust a funkcióval egyesítő kialakításban.

Az oldalablakok áttetszősége fokozatmentesen állítható, így az utasok szabadon gyönyörködhetnek a tájban, de éjszaka és egyéb szituációkban megőrizhetik privát szférájukat. Az autó orr-részének színe és az azon látható világító mintázat tudatja a szemből érkezővel, hogy az autó normál vagy önvezető üzemmódban közelít felé. Ez egy újabb megnyilvánulása a Lexus azon törekvésének, hogy megoldásai egyidejűleg stílusosak és funkcionálisak legyenek. Az „Elektromos égbolt” fényezésben egy élvonalbeli féminfúziós eljárással készült bevonat ad különleges kékeszöld árnyalatot.

**Önvezető technológiák használatát lehetővé tevő innovatív belső tér, új műszerfal és további fejlesztések**

A Lexus emberközpontú filozófiájának magasabb szintű megvalósítása érdekében a műszerfalat az új „Tazuna” elnevezésű Lexus-koncepció alapján alakították ki. Ahogyan a ló és lovasa közötti egyetértés alapja a gyeplő, úgy a kormányzás kezelőszervére épített kapcsolók és a head-up kijelző közötti magas fokú koordináció a kulcsa annak a térkialakításnak, aminek köszönhetően a vezető a vezetésre összpontosíthat. Mégpedig úgy, hogy közben számos funkciót kezel, így például a navigációt, az audiorendszert vagy a vezetési mód kiválasztását. Ehhez ráadásul a tekintetét sem kell levennie az útról, és mechanikus kapcsolókat sem kell kezelnie. Az LF-30 Electrified tanulmány Tazuma műszerfalának számos következő generációs interfész megoldása a jövőt vetíti előre. Ilyen a gesztusvezérlés, vagy a kiterjesztett valóság (AR) általi információközlés. Ennek az eredménye pedig egy olyan utastér lett, amely az utasok és a vezető számára egyaránt kényelmes. Az első ülés egy repülőgép első osztályára emlékeztet. A beltér nyitottságot, és ezzel egyidejűleg biztonságot adó beburkoltságot sugároz. Minden kapcsoló és kezelőszerv kényelmes távolságra helyezkedik el, az utasülés gesztusvezérelt képernyője pedig tovább fokozza az utastér kényelmét. A művi izomzatot felhasználó hátsó ülések körbeveszik az utast, és többféle módon tudják tartani a testét: döntve, relaxációs vagy éber funkcióban. A Mark Levinson® audiorendszer csúcsminőségű zenei élményt biztosít, hiszen a pontos hangszóróvezérlés által a vezetőt és az utasokat is ideális akusztikus tér veszi körül. A fejtámlákba épített hangszórók nemcsak optimális audio-környezetet biztosítanak, de zajkioltó funkciójuk is van, ami tovább fokozza a jármű csendességét. A hátsó ülések fölé beépített üvegtető hangvezérléssel működik, és gesztusvezérelt „SkyGate” kijelzőablakkal is felszerelték. Ez egy kiterjesztett valóság (AR) kijelző, ami többféle információt (csillagos égbolt, videók, vagy éppen navigáció) jeleníthet meg. Az utastér nemcsak a különleges formaterv miatt különleges, hanem mert a környezetkárosítás elkerülése érdekében fenntartható anyagokból készült, ezzel együtt pedig a jövő luxusát is előrevetíti. A padlón és a kormányzás kezelőszervén Yakisugit (faszén hatású cédrus) használnak, míg a pliszés kialakítású ajtóborítások anyaga újrahasznosított fémből készült szál. Ez a megközelítés is a Lexus különlegességét és újító szellemét bizonyítja.

**A négy, kerékbe épített villanymotor, az elektromos kormányzás és a Lexus fejlett pozíciófelügyelet segítségével az LF-30 páratlan dinamikai élményt nyújt**

A menetteljesítmények, a vezethetőség, a kezelhetőség és a vezetési élvezet alapvető mértékű javítása érdekében az LF-30 tanulmányba a fejlett pozíciófelügyeleten kívül is számos élvonalbeli technológiát építettek be. A mind a négy kerékbe beépített motoroknak és az alacsonyan beépített akkumulátoroknak köszönhetően alacsony a jármű súlypontja, így kifejezetten élvezetesen vezethető. Az önvezető képesség és a drón által támogatott járműfunkciók már a 2030-as évekre mutatnak, és jelenősen kiterjesztik a jármű által kínált értéket. A Lexus fejlett pozíciófelügyelet technológiája szabályozza a nagy nyomatékú villanymotorok vonóerő-leadását, hogy összhangba hozza a jármű helyzetét az emberi érzékekkel. Az egymástól teljesen független első- és hátsókerékhajtás miatt a menetszituációtól függ, hogy a jármű első-, hátsó- vagy összkerékhajtással halad. A kompakt és könnyű hajtóegységek révén a jármű kialakítása rendkívül szabad, így a vezető az útfelülettől és a menetkörülményektől függetlenül mindig ideális körülmények között autózhat. A Lexus fejlett pozíciófelügyelet technológiája központi eleme a Lexus Electrified víziónak, így ez a technológia a teljes elektromos modellpalettában megjelenik majd. A steer-by-wire rendszerű elektromos kormányzásban nincs mechanikus kapcsolat, így a menetkörülményektől függően sokkal flexibilisebben működtethető, és sokkal precízebben hajtja végre a vezető utasításait. A jövő BEV-jeként az LF-30 már kábel nélkül tölthető, ami jelentősen leegyszerűsíti a napi használatot. A mesterséges intelligencia által irányított energiavezérlő rendszer optimális energiaelosztást teszi lehetővé a jármű és az otthon közötti, szem előtt tartva a tulajdonos napirendjét. A fedélzeti mesterséges intelligencia képes megkülönböztetni az utasok hangját, és a vezető kulcsán tárolt, személyre szabott információk segítségével az autóban ülők partnereként viselkedik. Megjegyzi az utastér környezeti beállításait, a hőmérsékletet, az audio beállításait, a navigáció célpontjait és útvonalait, sőt programokat kínál a célállomás környékén. Ismeri a vezető stílusát, és ennek segítségével vezérli a futómű és a hajtáslánc beállításait, a pillanatnyi menetkörnyezettől függően. Az LF-30 Electrified magával hordozza a Lexus Airporter elnevezésű dróntechnológiás segédjárművet. Önvezető üzemmódban a Lexus Airporter képes az otthon bejáratától a csomagtartóig elvinni a csomagokat. Az LF-30-ba beépített Lexus Teammate alapjául a legújabb önvezető technológia szolgál. Önvezetés közben ez a fejlett rendszer Sofőr vagy Segítő üzemmódokban gondoskodik a bent ülők kényelméről és nyugalmáról, és ebben a fejlett pozíciófelügyelet is segíti. Mindezeken túl az automata beparkoló és utasfelvevő funkció teszi különlegesen kényelmessé az autózást; az LF-30 Electrified például automatikusan beáll a kocsifeljárótól a ház bejáratához, ahol felveszi az utasokat.

**A Lexus LF-30 Electrified főbb műszaki adatai**

|  |  |
| --- | --- |
| Hosszúság (mm) | 5.090 |
| Szélesség (mm) | 1.995 |
| Magasság (mm) | 1.600 |
| Tengelytáv (mm) | 3.200 |
| Tömeg (kg) | 2.400 |
| Hatótávolság [WLTP] (km) | 500 |
| Akkumulátor kapacitás (kW/h) | 110 |
| Töltési sebesség (kW） | 150 |
| Gyorsulás 0–100 km/h (s) | 3,8 |
| Végsebesség (km/h) | 200 |
| Legnagyobb teljesítmény (kW) / legnagyobb nyomaték (Nm) | 400/700 |

Az LF-30 Electrified bemutatásán kívül a Tokiói Autószalonon látható a Lexus Érzékek Színháza, ahol a mind az öt emberi érzéket stimuláló élmények várják az érdeklődőket egy audio és egy vizuális kísérleti helyszínen. Az egyik színházban a Lexus LFA izgalmas motorhangja stimulálja a betérők hallását 360 fokos, három dimenziós hanggal. A másik színházban a Lexus LC-re vetített vizuális élmények stimulálják az érzékeket. Az autó megjelenése a napszaktól és a látószögtől függően változik. Ezen a standon nyilvánul meg leginkább a Lexus filozófiája, miközben valós élményekkel hatnak az érzékeinkre.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: zsombor.varga@toyota-ce.com